Povjerenstvo za bodovanje novinarskih radova

izv. prof. dr. sc. Igor Kanižaj

doc. dr. sc. Dunja Majstorović Jedovnicki

doc. dr. sc. Boris Beck

Fakultet političkih znanosti Sveučilišta u Zagrebu

izv. prof. dr. sc. Đana Luša

Prodekanica za nastavu

Fakultet političkih znanosti

Sveučilište u Zagrebu

U Zagrebu, 7. srpnja 2022.

**PREDMET: Bodovanje novinarskih radova uz prijavu kandidata za upis na Preddiplomski studij novinarstva na Fakultetu političkih znanosti Sveučilišta u Zagrebu u akad. god. 2022/2023.**

Da bi dobili dodatne bodove prilikom upisa na Preddiplomski studij novinarstva na Fakultetu političkih znanosti Sveučilišta u Zagrebu, pristupnici imaju pravo prijaviti izbor od najmanje 5, a najviše 10 audio, audiovizualna i/ili tekstualna novinarska rada za koje se može dodijeliti isključivo 50 bodova. Povjerenstvo za bodovanje novinarskih radova u sastavu izv. prof. dr. sc. Igor Kanižaj, doc. dr. sc. Dunja Majstorović Jedovnicki i doc. dr. sc. Boris Beck pristupilo je ocjenjivanju radova u skladu s Općim i Posebnim uvjetima koje je propisao Fakultet te je utvrdilo da je zaprimljeno 6 prijava za bodovanje.

Datum objavljivanja prijavljenih radova ne smije biti stariji od četiri godine od datuma prijave, nijedan prijavljeni rad ne smije biti objavljen nakon 1. svibnja tekuće godine, svi prijavljeni radovi moraju imati prateću ovjerenu i potpisanu potvrdu uredništva ili odgovorne osobe koja potvrđuje točnost podataka iz pratećeg pisma kandidata, svaki pisani rad mora imati najmanje 2000 znakovnih mjesta, a internetski portali ili mrežne stranice na kojima su objavljeni radovi moraju biti upisani u Upisnik pružatelja medijskih usluga, elektroničkih publikacija i neprofitnih pružatelja medijskih usluga, elektroničkih publikacija i neprofitnih proizvođača audiovizualnih i/ili radijskog programa, koja se odredba ne odnosi na školske medije. Također, zamolbe za priznavanjem dodatnih bodova moraju biti predane na Fakultet ili poštanski ured zaključno s 24. lipnja 2022.

Povjerenstvo je zaprimilo radove sljedećih pristupnica i pristupnika te je konstatiralo sljedeće:

1. Katarina Baltić - prijavila je 7 novinarskih radova objavljenih u školskim medijima, od kojih 5 imaju duljinu koja odgovara uvjetima natječaja; o svemu su podastrijete prikladne potvrde
2. Hrvoje Debeljak – prijavio je 9 radova prikladne dužine iz medija upisana u Upisnik pružatelja medijskih usluga; o svemu su podastrijete prikladne potvrde
3. Bruno Gazibara – podnio je na uvid 7 radova objavljenih na portalu upisanom u Upisnik pružatelja medijskih usluga; o svemu su podastrijete prikladne potvrde
4. Helena Makarević – predstavila je 5 radova objavljenih u školskom mediju, prikladne dužine; o svemu su podastrijete prikladne potvrde
5. Ema Mihaliček – radovi su predani 29. lipnja, nakon krajnjeg roka za predaju, te nisu uzimani u razmatranje
6. Mislav Mihulja - objavio je 3 novinarska rada što je ispod minimuma od 5 radova za bodovanje
7. Jurica Nikolić – prijavio je 82 novinarska rada emitirana na programu TV Zapad koja je upisana u Upisnik pružatelja medijskih usluga; o svemu su podastrijete prikladne potvrde
8. Manuela Osoba – podnijela je 1 rad, što je ispod minimuma za ocjenjivanje
9. Ivana Prkić – objavila je 6 radova u školskom listu te 2 u Slobodnoj Dalmaciji koja je upisana u Upisnik pružatelja medijskih usluga; o svemu su podastrijete prikladne potvrde
10. Ramona Salha – objavila je 4 novinarska rada na školskom mediju (radiju) i jedan na portalu koji nije upisan u Upisnik pružatelja medijskih usluga
11. Eva Veselić – prijavila je 5 novinarskih radova objavljenih u školskim medijima čija duljina odgovara uvjetima natječaja; o svemu su podastrijete prikladne potvrde

Zaključno, Povjerenstvo je bodovalo s 50 bodova radove koje su poslali Katarina Baltić, Hrvoje Debeljak, Bruno Gazibara, Helena Makarević, Jurica Nikolić, Ivana Prkić i Eva Veselić jer su se kumulativno skupili svi propisani uvjeti; nije bodovalo radove koje su predali Ema Mihaliček, Mislav Mihulja, Manuela Osoba i Ramona Salha zato što nisu ispunili jedan ili niz traženih uvjeta.